**Представено от „ЕКОСАЙКЪЛ БЪЛГАРИЯ“ ЕООД, уведомление за инвестиционно предложение (ИП) за: «Рециклиране на строителни отпадъци на временни строителни площадки, разположени на територията на общините (Община Борован, Бяла Слатина, Враца, Козлодуй, Криводол, Мездра, Мизия, Оряхово, Роман, Хайредин) от област Враца, с цел последващото им използване като рециклирани строителни материали»,**

Във връзка с внесено в РИОСВ- Враца уведомление от „ЕКОСАЙКЪЛ БЪЛГАРИЯ“ ЕООД за инвестиционно предложение (ИП) за: «Рециклиране на строителни отпадъци на временни строителни площадки, разположени на територията на общините (Община Борован, Бяла Слатина, Враца, Козлодуй, Криводол, Мездра, Мизия, Оряхово, Роман, Хайредин) от област Враца, с цел последващото им използване като рециклирани строителни материали», на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 Предвижда се Рециклиране на строителни отпадъци на временни строителни площадки (временни строителни обекти), разположени на територията на общините (Община Борован, Бяла Слатина, Враца, Козлодуй, Криводол, Мездра, Мизия, Оряхово, Роман, Хайредин) от област Враца, с цел последващото им използване като рециклирани строителни материали.

 „Джиосайкъл СДМ“ ЕООД с писмо изх. № 3 от 31.07.2024г. (вх. № ОВОС-ЕО-229-(15) от 31.07.2024г. на РИОСВ-Враца) уведомява инспекцията, че считано от 24.07.2024г. името на дружеството е променено на „ЕКОСАЙКЪЛ БЪЛГАРИЯ“ ЕООД.

 Рециклирането ще се извършва чрез мобилна трошачка на мястото на образуване на строителните отпадъци.

 По смисъла на Наредбата за управление на строителните отпадъци за влагане на рециклирани строителни отпадъци (ДВ, бр. Обн. ДВ. бр.98 от 8 Декември 2017г.), „Рециклиране на строителните отпадъци е всяка дейност по оползотворяване на строителните отпадъци, посредством която строителните отпадъци се преработват в строителни продукти, материали или вещества с оглед на използването им за първоначална употреба и/или за други употреби. Рециклирането на строителни отпадъци не включва оползотворяването на строителни отпадъци за получаване на енергия и преработване в материали, които ще се използват като горива“.

 Намерението е при наличие на временни строителни обекти, на които се извършват дейности по разрушаване на сгради и ремонтни строителни дейности, образуваните строителни отпадъци да бъдат рециклирани чрез мобилна роторна трошачка, която ще се позиционира временно на обекта. След рециклиране на строителните отпадъци, получените рециклирани строителни материали ще се използват като алтернативни суровини и добавки за производство на цимент и клинкер в циментовия завод на Холсим България АД. с. Бели извор.

 Предвижда се извършване на следните дейности по оползотворяване на отпадъци на мястото на тяхното образуване (временни строителни обекти на територията на област Враца):

- Дейност по оползотворяване, обозначена с код R5 Рециклиране/възстановяване на други неорганични материали. При изпълнение на дейността образуваните на площадката строителни отпадъци чрез натрошаване с мобилна трошачка ще се преработят в строителни продукти. Рециклираните строителни материали ще се използват за изграждане на насипи и подосновни пластове в пътното строителство, временни пътища и работни площадки, за изпълнение на вертикални планировки и обратни насипи около сгради и/или ще се използват като суровини или добавки за производство на други строителни материали.

- Дейност по оползотворяване, обозначена с код R12 Размяна на отпадъци за подлагане на някоя от дейностите с кодове R1 - R11. Представлява дейност по предварително третиране на получените строителни отпадъци като сортиране, рязане, разделяне, натрошаване и др.

- Дейност по оползотворяване, обозначена с код R13 Съхраняване на отпадъци до извършването на някоя от дейностите с кодове R1 – R12, с изключение на временното съхраняване на отпадъците на площадката на образуване до събирането им, съгласно Приложение №2 към § 1, т. 13 от допълнителните разпоредби на ЗУО. Посочената дейност с код R13 включва съхраняване на образуваните отпадъци до извършване на дейност по последващо оползотворяване.

Предвидените дейности по оползотворяване се отнасят за строителни отпадъци с код и наименование 17 01 01 бетон, 17 01 02 тухли, 17 01 03 керемиди, плочки и керамични изделия, 17 01 07 смеси от бетон, тухли, керемиди, плочки и керамични изделия, различни от упоменатите в 17 01 06, съгласно Наредба №2 от 23.07.2014 г. за класификация на отпадъците.

 При натрошаването на строителните отпадъци (например бетон) се очаква да се отделя наличната арматура, т.е. ще се генерира отпадък с код и наименование 19 12 02 черни метали.

 Генерираните отпадъци ще се предават на фирми, притежаващи разрешително за дейности със съответния вид отпадък, при сключен писмен договор.

 С реализацията на настоящото инвестиционно предложение възложителят ще приложи приоритетния ред (йерархия) при управлението на строителни отпадъци. Съгласно чл.4 на Наредба за управление на строителните отпадъци и за влагане на рециклирани строителни материали приета с ПМС № 267 от 05.12.2017 г. обн. дв. бр.98 от 8 декември 2017г., рециклирането е с по-висок приоритетен ред (йерархия) при управлението на строителни отпадъци от оползотворяването в обратни насипи или обезвреждането им.

 Данни на инсталацията, която ще се използва за рециклиране на строителни отпадъци:

Мобилна роторна трошачка модел: POWERSCREEN TRAKPACTOR 320 SR

Максимален размер на захранващия материал – 500 x 500 mm

Скорост на ротора - 450-600 об/мин

Общо тегло - 47,6 т

Производителност при претрошаване на бетона - 100 т/час

Работно време на инсталацията (при възлагане на дейност по рециклиране на строителни отпадъци от лицата, на чиито площадки ще се извършва дейността):

- 8 часа (от 8:00 ч. до 17:00 ч., с 1 час обедна почивка)

- само работни дни (от понеделник до петък).

 За извършване на дейностите с отпадъци на площадки на други лица - притежатели на отпадъците, възложителят ще предприеме следното:

 - В 14 дневен срок преди започване на дейностите, ще уведомява РИОСВ — Враца за местоположението на площадката (като се посочат данните на имота) и датата на започване на дейностите по третиране на отпадъците на съответната площадка.

 - Ще сключва договор с лицата, на чиито площадки ще се извършват дейностите.

 - Копие на договора ще бъде предоставен в РИОСВ - Враца в 14 дневен срок преди започване на дейностите.

 - В срок не по-късно от 14 дни, възложителят ще уведомява РИОСВ - Враца за приключване на дейността на съответната площадка.

 Не се очаква при реализацията на инвестиционното предложение да се формират отпадъчни води.

 При реализацията на инвестиционното предложение не се предвижда съхраняване на опасни химични вещества.

 При реализацията на инвестиционното предложение не се очаква възникване на необходимост от изграждане на нова техническа инфраструктура, ще се използва съществуващата.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 11, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-229-(16) от 12.08.2024г.) становище на Басейнова дирекция “Дунавски район” (копие от което се предоставя за съобразяване):

 В допълнителната информация (и в уведомлението за ИП) не е посочено местоположение на предвидените дейности, поради което не може да се извърши преценка за допустимостта на ИП спрямо плановете за управление в Дунавски район за басейново управление Поради това, към настоящия момент БДДР не може да се произнесе със становище на основание чл. 155, ал. 1, т. 25 от Закона за водите за ИП „Рециклиране на строителни отпадъци на временни строителни площадки, разположени на територията на общините (Община Борован, Бяла Слатина, Враца, Козлодуй, Криводол, Мездра, Мизия, Оряхово, Роман, Хайредин) от област Враца с цел последващото им използване като рециклирани строителни материали".

 Територията на област Враца е с гъста речна мрежа, има определени над 40 санитарно-охранителни зони около водоизточници за питейно-битово водоснабдяване, много водоизточници без определена такава зона и райони със значителен потенциален риск от наводнения, за които са приложими забрани и ограничения. Предвид тези обстоятелства и законовите изисквания, за допустимостта на дадена дейност е необходимо конкретно местоположение.

 В допълнителната информация, е посочено предварително уведомяване при определяне на обект. БДДР би могла да се произнесе със становище за допустимост при това уведомяване, след като конкретно е посочена временната площадка, на която ще се извършват дейностите.

 ***ІI. По отношение на изискванията на чл.31 от Закона за биологичното разнообразие (ЗБР):***

 На територията на област Враца попадат следните природни обекти от Националната екологична мрежа: 30 бр. защитени територии по смисъла на Закона за защитените територии (ЗЗТ), от които: резерват "Врачански карст", природен парк "Врачански Балкан", 15 бр. защитени местности /ЗМ/ и 13 бр. природни забележителности /ПЗ/; 18 бр. защитени зони съгласно Закона за биологичното разнообразие /зони по Натура 2000/: 3 бр. за опазване на дивите птици и 15 бр. за опазване на природните местообитания и на дивата флора и фауна.

 Така заявеното ИП попада под разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), предвид което подлежи на процедура по оценка за съвместимостта му с предмета и целите на опазване на защитените зони, по реда на чл.31, ал. 4, във връзка с ал. 1 от Закона за биологичното разнообразие, която се извършва чрез процедурата по преценяване необходимостта от извършване на ОВОС.

 Направената проверка за допустимост по чл. 40, ал. 2 във връзка с чл.12, ал.2 и ал. 4 от Наредбата за ОС, установи, че ИП е допустимо при съобразяване на произтичащите от него ИП, ППП с:

 - режимите на защитените територии, определени със Закона за защитените територии, заповедите за обявяване и плана за управление на ПП;

 - режимите на защитените зони, определени със заповедите по чл.12, ал. 6 от Закона за биологичното разнообразие.

 ***III. По отношение на изискванията на Закона за водите (ЗВ):***

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Борован, Бяла Слатина, Враца, Козлодуй, Криводол, Мездра, Мизия, Оряхово, Роман, Хайредин, обл. Враца, БДДР*

 /отговорено от РИОСВ-Враца на 14.08.2024г./